Χένρυ Ράσελ Χίτσκοκ

Ο Χένρυ-Ράσελ Χίτσκοκ (Henry-Russel Hitchcock, 1903-1987) ήταν ο κύριος Αμερικανός ιστορικός της αρχιτεκτονικής της γενιάς του. Διετέλεσε καθηγητής για πολλά έτη στο κολλέγιο Smith και το πανεπιστήμιο της Νέας Υόρκης. Είναι περισσότερο γνωστός για τα γραπτά του, τα οποία βοήθησαν να καθοριστεί η σύγχρονη αρχιτεκτονική.

 Ο Χένρυ-Ράσελ Χίτσκοκ γεννήθηκε στη Βοστώνη και εκπαιδεύτηκε στο σχολείο Middlesex και στο πανεπιστήμιο του Χάρβαρντ, λαμβάνοντας το Βachelor of Arts το 1924 και το Master of Arts το 1927. Στις αρχές της δεκαετίας του 1930, κατά παράκληση του Άλφρεντ Μπαρ (Alfred Barr), ο Χίτσκοκ συνεργάστηκε με τον Φίλιπ Τζόνσον (Philip Johnson) και Λιούις Μάμφορντ (Lewis Mumford) στη Διεθνή Έκθεση Μοντέρνας Αρχιτεκτονικής (“Modern Architecture : International Exhibition”) στο Μουσείο Μοντέρνας Τέχνης (1932). Η έκθεση παρουσίασε το νέο «Διεθνές ύφος της αρχιτεκτονικής» της Ευρώπης σε ένα αμερικάνικο ακροατήριο. Το βιβλίο Το Διεθνές Ύφος: Αρχιτεκτονική από το 1922 (The International Style: Architecture Since 1922), που συνυπέγραψαν οι Χίτσκοκ και Τζόνσον εκδόθηκε ταυτόχρονα με την έκθεση στο Μουσείο Μοντέρνας Τέχνης της Νέας Υόρκης (Museum of Modern Art). Tέσσερα χρόνια αργότερα, το βιβλίο του Xίτσκοκ, Η Αρχιτεκτονική του Ρίτσαρντσον και της εποχής του (Τhe Architecture of H. H. Richardson and his Times,1936), έβγαλε τη σταδιοδρομία του Αμερικανού αρχιτέκτονα Χένρυ Χόμπσον Ρίτσαρντσον (Henry Hobson Richardson) από την αφάνεια, ενώ παράλληλα υποστήριζε ότι οι μακρινές ρίζες του ευρωπαϊκού μοντερνισμού, στην πραγματικότητα βρίσκονταν στις Ηνωμένες Πολιτείες. Επίσης, στο βιβλίο του Στη φύση των υλικών, (In the Nature of Materials, 1942) ο Xίτσκοκ συνέχισε να δίνει έμφαση στις αμερικάνικες ρίζες της σύγχρονης αρχιτεκτονικής, επικεντρώνοντας την προσοχή του στην καριέρα του Φρανκ Λόιντ Ράιτ (Frank Lloyd Wright). Ο Χίτσκοκ δίδαξε σε διάφορα κολέγια και πανεπιστήμια, αλλά κυρίως στο κολέγιο Smith (όπου ήταν επίσης διευθυντής του Μουσείου Τέχνης του κολεγίου από το 1949 έως το 1955). Το 1968 μετακόμισε στη Νέα Υόρκη και έκτοτε δίδαξε στο ίδρυμα Καλών Τεχνών, πανεπιστήμιο της Νέας Υόρκης. Δίδαξε επίσης στα Wesleyan University, Τεχνολογικό Ινστιτούτο Μασαχουσέτης, Πανεπιστήμιο Γέιλ, Πανεπιστήμιο του Χάρβαρντ και Πανεπιστήμιο Κέιμπριτζ. Κατά τη διάρκεια της σταδιοδρομίας του, ο Χίτσκοκ παρήγαγε περισσότερα από 12 βιβλία για την αρχιτεκτονική. Ένα από αυτά, Αρχιτεκτονική: Δέκατος ένατος και εικοστός αιώνας (Architecture: Nineteenth and Twentieth Centuries, 1958) είναι μία ολοκληρωμένη μελέτη περισσοτέρων από 150 ετών αρχιτεκτονικής, που χρησιμοποιήθηκε ευρέως ως ένα εγχειρίδιο στις αρχιτεκτονικές σειρές μαθημάτων ιστορίας από το 1960 μέχρι το 1980 και αποτελεί ακόμη και σήμερα μια χρήσιμη αναφορά. Ήταν επίσης ιδρυτικό μέλος της Βικτοριανής Κοινωνίας στη Μεγάλη Βρετανία και ένας από τους πρώτους προέδρους της Βικτοριανής Κοινωνίας στην Αμερική. Ένα από τα βραβεία βιβλίων εκείνης της κοινωνίας είναι το “Henry-Russell Hitchcock Award”. To βραβείο “Alice Davis Hitchcock Award” της κοινωνίας των ιστορικών της αρχιτεκτονικής πήρε το όνομά του από τη μητέρα του Χίτσκοκ. Ο Χίτσκοκ απεβίωσε από καρκίνο σε ηλικία 83 ετών. Hitchcock, Henry Russell, American Architectural Books: A List of Books, Portfolios, and Pamphlets on Architecture and Related Subjects published in America before 1895, University of Minnesota Press, Minneapolis 1962 Hitchcock, Henry-Russell, Architecture: Nineteenth and Twentieth Centuries, Penguin Books, Baltimore 1958 second ed. 1963 fourth ed. Penguin Books, Harmondsworth England, and New York 1977 Hitchcock, Henry-Russell, The Architecture of H. H. Richardson and His Times, Museum of Modern Art, New York 1936 second ed. Archon Books, Hampden CT 1961 MIT Press, Cambridge MA 1966 Hitchcock, Henry-Russell, Boston Architecture, 1637-1954 including Other Communities within Easy Driving Distance, Reinhold Pub. Corp., New York 1954. Hitchcock, Henry Russell, and Drexler, Arthur, editors, Built in USA: Post-war Architecture, Museum of Modern Art (Simon & Schuster), New York 1952. Hitchcock, Henry Russell, Early Victorian architecture in Britain, Yale University Press, New Haven 1954 Hitchcock, Henry-Russell, German Renaissance Architecture, Princeton University Press, Princeton NJ 1981 Hitchcock, Henry-Russell, In the Nature of Materials, 1887-1941: The Buildings of Frank Lloyd Wright, Duell, Sloan and Pearce, New York 1942 Da Capo Press, New York 1975 Hitchcock, Henry-Russell, and Hitchcock, Philip C., The International Style: Architecture since 1922, W. W. Norton & Company, New York 1932, second edition 1966 reprint of 1932 edition 1996 Hitchcock, Henry Russell, Latin American Architecture since 1945, Museum of Modern Art, New York 1955 Hitchcock, Henry-Russell, Modern Architecture in England, Museum of Modern Art, New York 1937 Hitchcock, Henry-Russell, Modern Architecture: Romanticism and Reintegration, Payson & Clarke Ltd., New York 1929 Hitchcock, Henry-Russell, and others, The Rise of an American Architecture, Praeger in association with the Metropolitan Museum of Art, New York 1970. Hitchcock, Henry-Russell, Rococo Architecture in Southern Germany, Phaidon, London 1968 Hitchcock, Henry-Russell, and Seale, William, Temples of Democracy: The State Capitols of the U.S.A., Harcourt Brace Jovanovich, New York 1976 Βιογραφικό σημείωμα από το βιβλίο : Τhe International Style, Henry-Russel Hitchcock and Philip Johnson TASCHEN : Αρχιτεκτονική Θεωρία από την Αναγέννηση μέχρι σήμερα Βιογραφικό σημείωμα από το βιβλίο : Architecture: Nineteenth and Twentieth Centuries Άρθρο από την εφημερίδα Los Angeles Times